《偈颂一百零二首》
宋代·释绍昙

鸩鸟毛，蛊毒水。
毒不伤人，何妨服饵。
只有这些儿，含毒喷泉人，
深入骨髓。三世诸佛畏之如兔见苍鹰，
历代祖师远之如龙怖鑫翅。唯有活衲僧，
嗜之如鼎味，粉骨碎身犹未已。
贪他底，著他底。
佛也如何救得你。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。